CELEX: 32018D0299
Language: el
Date: 2018-02-26 00:00:00
Title: Απόφαση (ΚΕΠΠΑ) 2018/299 του Συμβουλίου, της 26ης Φεβρουαρίου 2018, σχετικά με την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση και τον αφοπλισμό προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής

28.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/46
            
         ΑΠΌΦΑΣΗ (ΚΕΠΠΑ) 2018/299 ΤΟΥ ΣΥΜΒΟΥΛΊΟΥ
   της 26ης Φεβρουαρίου 2018
   σχετικά με την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση και τον αφοπλισμό προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
   Εκτιμώντας τα ακόλουθα:
   
               (1)
            
            
               Στις 12 Δεκεμβρίου 2003, το Ευρωπαϊκό Συμβούλιο θέσπισε τη στρατηγική της ΕΕ κατά της διάδοσης όπλων μαζικής καταστροφής (η «στρατηγική της ΕΕ για τη μη διάδοση ΟΜΚ»), το κεφάλαιο III της οποίας περιέχει κατάλογο μέτρων που πρέπει να ληφθούν τόσο εντός της Ένωσης όσο και σε τρίτες χώρες για την καταπολέμηση της διάδοσης αυτής.
            
         
               (2)
            
            
               Η Ένωση εφαρμόζει ενεργά τη στρατηγική της ΕΕ για τη μη διάδοση ΟΜΚ καθώς και τα μέτρα που απαριθμούνται στο κεφάλαιο III αυτής, μεταξύ άλλων την ανάπτυξη των αναγκαίων δομών εντός της Ένωσης.
            
         
               (3)
            
            
               Στις 8 Δεκεμβρίου 2008, το Συμβούλιο ενέκρινε συμπεράσματα και ένα έγγραφο με τίτλο «Νέες γραμμές δράσης της Ευρωπαϊκής Ένωσης κατά την καταπολέμηση της διάδοσης όπλων μαζικής καταστροφής και των φορέων τους» (οι «Νέες γραμμές δράσης»), στο οποίο διαπιστώνεται ότι η διάδοση όπλων μαζικής καταστροφής («ΟΜΚ») εξακολουθεί να συνιστά μια από τις μεγαλύτερες προκλήσεις για την ασφάλεια και ότι η πολιτική της μη διάδοσης αποτελεί ουσιαστική συνιστώσα της κοινής εξωτερικής πολιτικής και πολιτικής ασφάλειας (ΚΕΠΠΑ).
            
         
               (4)
            
            
               Στις Νέες γραμμές δράσης, το Συμβούλιο καλεί τις αρμόδιες συνθέσεις και ομάδες του Συμβουλίου, την Επιτροπή, άλλα θεσμικά όργανα και τα κράτη μέλη να δώσουν συγκεκριμένη συνέχεια στο έγγραφο αυτό.
            
         
               (5)
            
            
               Στις Νέες γραμμές δράσης, το Συμβούλιο υπογραμμίζει ότι η δράση της ΕΕ για την πρόληψη της διάδοσης θα μπορούσε να χρησιμοποιεί επωφελώς την υποστήριξη που παρέχει ένα μη κυβερνητικό δίκτυο για τη μη διάδοση, στο οποίο θα συμμετέχουν ιδρύματα εξωτερικής πολιτικής και ερευνητικά κέντρα ειδικευμένα σε στρατηγικούς τομείς της ΕΕ, ενώ ταυτόχρονα θα αξιοποιούνται τα ήδη υπάρχοντα χρήσιμα δίκτυα. Ένα τέτοιο δίκτυο θα μπορούσε να επεκταθεί και σε ιδρύματα τρίτων χωρών με τις οποίες η ΕΕ διεξάγει ειδικούς διαλόγους περί μη διάδοσης.
            
         
               (6)
            
            
               Στις 15 και 16 Δεκεμβρίου 2005, το Ευρωπαϊκό Συμβούλιο ενέκρινε τη στρατηγική της ΕΕ για την καταπολέμηση της παράνομης συσσώρευσης και διακίνησης (η «στρατηγική SALW της ΕΕ»), η οποία θέτει τις κατευθυντήριες γραμμές για τη δράση της Ένωσης στον τομέα των φορητών όπλων, του ελαφρού οπλισμού και των πυρομαχικών τους («SALW»). H στρατηγική SALW της ΕΕ αναφέρει ότι η παράνομη συσσώρευση και διακίνηση SALW και των πυρομαχικών τους συνιστούν σοβαρή απειλή για τη διεθνή ειρήνη και ασφάλεια.
            
         
               (7)
            
            
               Μεταξύ των στόχων της στρατηγικής SALW της ΕΕ συγκαταλέγεται η ανάγκη προώθησης ενός αποτελεσματικού πολυμερούς σχήματος για την ανάπτυξη διεθνών, περιφερειακών και ενωσιακών μηχανισμών, καθώς και μηχανισμών στα κράτη μέλη της ΕΕ, κατά της προμήθειας και της αποσταθεροποιητικής διάδοσης SALW και των πυρομαχικών τους,
            
         
               (8)
            
            
               Στις 26 Ιουλίου 2010, το Συμβούλιο εξέδωσε την απόφαση 2010/430/ΚΕΠΠΑ (1) με την οποία θεσπίζεται ευρωπαϊκό δίκτυο ανεξάρτητων κέντρων μελετών κατά της διάδοσης όπλων μαζικής καταστροφής και προβλέπεται ότι η τεχνική εφαρμογή της εν λόγω απόφασης θα πραγματοποιηθεί από Κοινοπραξία της ΕΕ για τη μη διάδοση (η «Κοινοπραξία»).
            
         
               (9)
            
            
               Η επιλογή της Κοινοπραξίας ως μόνου δικαιούχου επιχορήγησης στην περίπτωση αυτή αιτιολογείται από τη βούληση της Ένωσης - στηριζόμενης από τα κράτη μέλη της - να συνεχίσει την καρποφόρα συνεργασία της με το ευρωπαϊκό δίκτυο ανεξάρτητων κέντρων μελετών κατά της διάδοσης όπλων μαζικής καταστροφής που συμβάλλει στη δημιουργία μιας κοινής ευρωπαϊκής συνείδησης για τη μη διάδοση και τον αφοπλισμό και βοηθά την Ένωση να αναπτύξει και να χαράξει τις πολιτικές της στους εν λόγω τομείς και να αυξήσει την προβολή της. Η ίδια η φύση της Κοινοπραξίας, η οποία οφείλει την ύπαρξή της στην Ένωση και εξαρτάται απόλυτα από τη στήριξη της Ένωσης, καθιστά αναγκαίο το 100 % της χρηματοδότησης στην περίπτωση αυτή. Η Κοινοπραξία δεν έχει ανεξάρτητους οικονομικούς πόρους ούτε νομική ικανότητα να συλλέξει άλλα κονδύλια. Επιπλέον, η Κοινοπραξία δημιούργησε πέρα από τα τέσσερα διαχειριστικά κέντρα μελετών ένα δίκτυο που συγκεντρώνει περισσότερα από εβδομήντα κέντρα μελετών και κέντρα ερευνών τα οποία συνθέτουν το σύνολο σχεδόν της μη κυβερνητικής εμπειρογνωμοσύνης για τη μη διάδοση και τον αφοπλισμό στην Ένωση.
            
         
               (10)
            
            
               Στις 10 Μαρτίου 2014, το Συμβούλιο εξέδωσε την απόφαση 2014/129/ΚΕΠΠΑ (2) με την οποία παρατάθηκε κατά τρία έτη από την Ένωση η συνέχιση της προώθησης και της οικονομικής στήριξης των δραστηριοτήτων του Ευρωπαϊκού δικτύου ανεξάρτητων κέντρων μελετών για τη μη διάδοση και ανατέθηκε στην Κοινοπραξία η τεχνική υλοποίηση της εν λόγω απόφασης.
            
         
               (11)
            
            
               Στις 3 Απριλίου 2017, το Συμβούλιο εξέδωσε την απόφαση (ΚΕΠΠΑ) 2017/632 (3), η οποία προβλέπει την παράταση της διάρκειας ισχύος της απόφασης 2014/129/ΚΕΠΠΑ, ώστε να καταστεί δυνατή η συνέχιση της υλοποίησης των δραστηριοτήτων μέχρι τις 2 Ιουλίου 2017.
            
         
               (12)
            
            
               Στις 4 Ιουλίου 2017, το Συμβούλιο εξέδωσε την απόφαση (ΚΕΠΠΑ) 2017/1195 (4) για την παράταση της περιόδου εφαρμογής της απόφασης 2014/129/ΚΕΠΠΑ από τις 3 Ιουλίου έως τις 31 Δεκεμβρίου 2017, ώστε να καταστεί δυνατή η οργάνωση μιας ετήσιας διάσκεψης μείζονος σημασίας για τη μη διάδοση και τον αφοπλισμό εντός του 2017 καθώς και η συνέχιση της συντήρησης και επικαιροποίησης της διαδικτυακής πλατφόρμας της Κοινοπραξίας.
            
         
               (13)
            
            
               Οι ονομασίες του Ευρωπαϊκού δικτύου ανεξάρτητων κέντρων μελετών για τη μη διάδοση και της Κοινοπραξίας θα προσαρμοστούν ώστε να περιλάβουν τον «αφοπλισμό» σύμφωνα με τις συστάσεις που περιέχονται στο ψήφισμα του Ευρωπαϊκού Κοινοβουλίου σχετικά με την πυρηνική ασφάλεια και τη μη διάδοση.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τους σκοπούς της συμβολής στην ενισχυμένη εφαρμογή της στρατηγικής της ΕΕ για τη μη διάδοση ΟΜΚ, που βασίζεται στις αρχές της αποτελεσματικής πολυμερούς προσέγγισης, της πρόληψης και της συνεργασίας με τρίτες χώρες, η συνέχιση της προώθησης και υποστήριξης των δραστηριοτήτων του Ευρωπαϊκού δικτύου ανεξάρτητων κέντρων μελετών για τη μη διάδοση και τον αφοπλισμό παρατείνεται κατά 42 μήνες για την προώθηση των ακόλουθων στόχων:
   
               α)
            
            
               ενθάρρυνση του διαλόγου επί ζητημάτων πολιτικής και ασφάλειας και μακρόπνοη συζήτηση μέτρων για την καταπολέμηση της διάδοσης ΟΜΚ και των φορέων τους, εντός της κοινωνίας των πολιτών, και ιδίως μεταξύ εμπειρογνωμόνων, ερευνητών και πανεπιστημιακών,
            
         
               β)
            
            
               παροχή στους συμμετέχοντες στα αρμόδια προπαρασκευαστικά όργανα του Συμβουλίου της δυνατότητας να συμβουλεύονται το Δίκτυο για ζητήματα σχετικά με τη μη διάδοση και τον αφοπλισμό καθώς και παροχή της δυνατότητας στους εκπροσώπους των κρατών μελών να συμμετέχουν στις συνεδριάσεις του Δικτύου,
            
         
               γ)
            
            
               συμβολή ως χρήσιμο υπόβαθρο υπέρ δράσεων της Ένωσης και της διεθνούς κοινότητας για τη μη διάδοση και τον αφοπλισμό, ιδίως με υποβολή εκθέσεων ή/και συστάσεων στους εκπροσώπους του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφάλειας (o «ΥΕ»),
            
         
               δ)
            
            
               συμβολή στην ενίσχυση της συνειδητοποίησης εκ μέρους τρίτων χωρών, των προκλήσεων που συνιστούν η μη διάδοση και ο αφοπλισμός όσο και της ανάγκης για συνεργασία με την Ένωση και στο πλαίσιο πολυμερών φόρουμ, ιδίως του ΟΗΕ, με σκοπό την πρόληψη, την αποτροπή, τη διακοπή και, ει δυνατόν, την κατάργηση προγραμμάτων διάδοσης που εμπνέουν ανησυχία παγκοσμίως,
            
         
               ε)
            
            
               συμβολή στην ανάπτυξη εμπειρογνωμοσύνης και θεσμικής ικανότητας σε θέματα μη διάδοσης και αφοπλισμού από κέντρα μελετών και κυβερνήσεις στην Ένωση και σε τρίτες χώρες.
            
         2.   Υπό το πρίσμα της στρατηγικής SALW της ΕΕ, το πεδίο δραστηριότητας του Ευρωπαϊκού δικτύου ανεξάρτητων κέντρων μελετών για τη μη διάδοση και τον αφοπλισμό δεν περιορίζεται μόνο στην εξέταση ζητημάτων σχετικών με τις απειλές που προκαλεί η διάδοση ΟΜΚ και των φορέων τους, αλλά καλύπτει και ζητήματα σχετικά με συμβατικά όπλα, συμπεριλαμβανομένων των SALW. Η υπαγωγή των συμβατικών όπλων στο πεδίο δραστηριότητας του δικτύου θα παράσχει ένα εξαιρετικό εργαλείο για διάλογο και συστάσεις για δράση της Ένωσης στον τομέα αυτό, στο πλαίσιο της υλοποίησης της στρατηγικής SALW της ΕΕ και της πολιτικής της Ένωσης για τα συμβατικά όπλα.
   3.   Τα σχέδια προς υποστήριξη από την Ευρωπαϊκή Ένωση καλύπτουν τις ακόλουθες συγκεκριμένες δραστηριότητες:
   
               α)
            
            
               παροχή μέσων για την πραγματοποίηση ετήσιων διασκέψεων μείζονος σημασίας με τρίτες χώρες και την κοινωνία των πολιτών σχετικά με τη μη διάδοση και τον αφοπλισμό όπου θα συζητούνται και θα προσδιορίζονται περαιτέρω μέτρα για την καταπολέμηση της διάδοσης ΟΜΚ και των φορέων τους και για την επίτευξη συναφών στόχων αφοπλισμού καθώς και για την αντιμετώπιση των προκλήσεων στον τομέα των συμβατικών όπλων, μεταξύ άλλων για την καταπολέμηση της παράνομης διακίνησης και της υπέρμετρης συσσώρευσης SALW και των πυρομαχικών τους. Επίσης, οι διασκέψεις θα προωθούν διεθνώς τη στρατηγική της ΕΕ για τη μη διάδοση ΟΜΚ και τη στρατηγική SALW της ΕΕ καθώς και το ρόλο που διαδραματίζουν στο πεδίο αυτό τα θεσμικά όργανα της Ένωσης και τα κέντρα μελετών στην Ένωση, με σκοπό την ενίσχυση της προβολής των πολιτικών της Ένωσης στον τομέα αυτό και την υποβολή εκθέσεων ή/και συστάσεων στους εκπροσώπους του ΥΕ,
            
         
               β)
            
            
               παροχή μέσων για την οργάνωση ετήσιων συμβουλευτικών συνεδριάσεων μεταξύ εκπροσώπων των θεσμικών οργάνων της Ένωσης, εκπροσώπων των κρατών μελών και πανεπιστημιακών εμπειρογνωμόνων με σκοπό την ανταλλαγή απόψεων σχετικά με μείζονα ζητήματα και κρίσιμες εξελίξεις στους τομείς του αφοπλισμού, της μη διάδοσης και του ελέγχου των εξαγωγών όπλων, με σκοπό την υποβολή εκθέσεων ή/και συστάσεων στους εκπροσώπους του ΥΕ,
            
         
               γ)
            
            
               παροχή μέσων για την οργάνωση έως εννέα ad-hoc σεμιναρίων για εμπειρογνώμονες και αρμόδιους χειριστές σχετικά με το πλήρες φάσμα των ζητημάτων μη διάδοσης και αφοπλισμού που καλύπτουν τόσο τα μη συμβατικά όσο και τα συμβατικά όπλα, με σκοπό την υποβολή εκθέσεων ή/και συστάσεων στους εκπροσώπους του ΥΕ,
            
         
               δ)
            
            
               παροχή μέσων για την εκπόνηση και δημοσίευση έως 20 εγγράφων προσανατολισμού που καλύπτουν θέματα στο πλαίσιο της εντολής της Κοινοπραξίας και για την προώθηση πολιτικών ή/και επιχειρησιακών επιλογών,
            
         
               ε)
            
            
               παροχή μέσων για τη συνέχιση της διαχείρισης και της περαιτέρω ανάπτυξης μιας υπηρεσίας βοήθειας (Help-Desk) στο πλαίσιο της Κοινοπραξίας που θα παρέχει ad-hoc εμπειρογνωμοσύνη για θέματα συναφή με το πλήρες φάσμα των ζητημάτων μη διάδοσης και αφοπλισμού που καλύπτει τόσο τα μη συμβατικά όσο και τα συμβατικά όπλα, υποβάλλοντας απαντήσεις εντός διαστήματος δύο έως τριών εβδομάδων, συμπεριλαμβανομένης της εκπόνησης έως 18 εγγράφων εμπειρογνωμοσύνης,
            
         
               στ)
            
            
               παροχή μέσων για τη συνέχιση της ευαισθητοποίησης, της εκπαίδευσης και της ανάπτυξης εμπειρογνωμοσύνης και θεσμικής ικανότητας στον τομέα της μη διάδοσης και του αφοπλισμού σε κέντρα μελετών και σε κυβερνήσεις στην Ένωση και σε τρίτες χώρες, μέσω:
               
                           —
                        
                        
                           της διεξαγωγής και περαιτέρω ανάπτυξης ενός προγράμματος e-learning που θα καλύπτει όλες τις πτυχές τις μη διάδοσης και του αφοπλισμού,
                        
                     
                           —
                        
                        
                           της δημιουργίας έως 36 θέσεων πρακτικής άσκησης για τη μη διάδοση και τον αφοπλισμό για πτυχιούχους σπουδαστές ή νέους διπλωμάτες από την Ένωση και από τρίτες χώρες,
                        
                     
                           —
                        
                        
                           της οργάνωσης ετήσιων επισκέψεων μελέτης στις Βρυξέλλες για τους συμμετέχοντες στο πρόγραμμα υποτροφιών του ΟΗΕ για τον αφοπλισμό προκειμένου να προωθηθεί και να ενισχυθεί η προβολή των πολιτικών της Ένωσης στους τομείς της μη διάδοσης, του αφοπλισμού και του ελέγχου των εξαγωγών όπλων,
                        
                     
                           —
                        
                        
                           της ανάπτυξης πιλοτικού κύκλου εκπαιδευτικών μαθημάτων για την ενίσχυση της ευαισθητοποίησης σχετικά με τους κινδύνους της διάδοσης, συμπεριλαμβανομένων των κινδύνων που προέρχονται από επιστημονικές και τεχνολογικές εξελίξεις, μεταξύ των πτυχιούχων και των μεταπτυχιακών σπουδαστών των φυσικών επιστημών.
                        
                     
         
               ζ)
            
            
               παροχή μέσων για περαιτέρω διατήρηση, διαχείριση και ανάπτυξη μιας διαδικτυακής πλατφόρμας και συναφών κοινωνικών δικτύων ώστε να διευκολυνθούν οι επαφές, να διατεθεί ένα ενιαίο φόρουμ για την ευρωπαϊκή έρευνα για τον αφοπλισμό και τη μη διάδοση, να προωθηθεί το Ευρωπαϊκό δίκτυο ανεξάρτητων κέντρων μελετών για τη μη διάδοση και τον αφοπλισμό, να βελτιωθεί η επικοινωνία με την παγκόσμια κοινότητα για τη μη διάδοση και τον αφοπλισμό και να προωθηθούν οι εκπαιδευτικές προσφορές της Κοινοπραξίας, τόσο όσον αφορά τα επιτόπου προγράμματα κατάρτισης όσο και το e-learning.
            
         Η λεπτομερής περιγραφή των σχεδίων παρατίθεται στο παράρτημα.
   Άρθρο 2
   1.   Υπεύθυνος για την εφαρμογή της παρούσας απόφασης είναι ο ΥΕ.
   2.   Η τεχνική υλοποίηση των σχεδίων που καλύπτουν τις αναφερόμενες στο άρθρο 1 παράγραφος 3 δραστηριότητες διεξάγεται από την Κοινοπραξία, που έχει έδρα στα ιδρύματα «La Fondation pour la Recherche Stratégique» (FRS), το «Peace Research Institute Frankfurt» (HSFK/PRIF), υο «International Institute for Strategic Studies» (IISS), το «Stockholm International Peace Research Institute» (SIPRI), το «International Affairs Institute» (IAI) στη Ρώμη και το «Vienna Center for Disarmament and Non-Proliferation» (VCDNP). Η Κοινοπραξία επιτελεί αυτό το καθήκον, υπό την ευθύνη του ΥΕ. Προς τούτο, ο ΥΕ συνομολογεί τους αναγκαίους διακανονισμούς με την Κοινοπραξία.
   3.   Τα κράτη μέλη και η Ευρωπαϊκή Υπηρεσία Εξωτερικής Δράσης (ΕΥΕΔ) προτείνουν θέματα προτεραιότητας και ειδικού ενδιαφέροντος προς αξιολόγηση στο πλαίσιο των ερευνητικών προγραμμάτων της Κοινοπραξίας, τα οποία θα εξετάζονται σε έγγραφα εργασίας και σεμινάρια, σύμφωνα με τις πολιτικές της Ένωσης.
   Άρθρο 3
   1.   Το ποσό δημοσιονομικής αναφοράς για την εκτέλεση των σχεδίων που καλύπτουν τις αναφερόμενες στο άρθρο 1 παράγραφος 3 δραστηριότητες ανέρχεται σε 4 507 004,70 ευρώ.
   2.   Η διαχείριση των δαπανών που χρηματοδοτούνται από το ποσό το οποίο ορίζεται στην παράγραφο 1 πραγματοποιείται σύμφωνα με τις διαδικασίες και τους κανόνες που εφαρμόζονται στο γενικό προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που προβλέπονται στην παράγραφο 1. Προς το σκοπό αυτόν, η Επιτροπή συνάπτει χρηματοδοτική σύμβαση με την Κοινοπραξία. Η χρηματοδοτική σύμβαση ορίζει ότι η Κοινοπραξία εξασφαλίζει την προβολή της συνεισφοράς της Ένωσης, αντίστοιχη με το ύψος της.
   4.   Η Επιτροπή επιδιώκει να συνάψει τη χρηματοδοτική σύμβαση που αναφέρεται στην παράγραφο 3 το συντομότερο δυνατό μετά την έναρξη ισχύος της παρούσας απόφασης. Ενημερώνει δε το Συμβούλιο για τυχόν δυσκολίες που θα ανακύψουν κατά τη διαδικασία αυτή καθώς και για την ημερομηνία σύναψης της χρηματοδοτικής σύμβασης.
   Άρθρο 4
   1.   Ο ΥΕ υποβάλλει στο Συμβούλιο έκθεση για την εφαρμογή της παρούσας απόφασης, βάσει τακτικών εκθέσεων που εκπονεί η Κοινοπραξία. Οι εν λόγω εκθέσεις αποτελούν τη βάση αξιολόγησης από το Συμβούλιο.
   2.   Η Επιτροπή υποβάλλει έκθεση επί των δημοσιονομικών πτυχών της εκτέλεσης των σχεδίων που προβλέπονται στο άρθρο 1 παράγραφος 3.
   Άρθρο 5
   1.   Η παρούσα απόφαση αρχίζει να ισχύει την ημερομηνία της έκδοσής της.
   2.   Η παρούσα απόφαση λήγει 42 μήνες μετά την ημερομηνία σύναψης της χρηματοδοτικής σύμβασης που προβλέπεται στο άρθρο 3 παράγραφος 3.
   Ωστόσο, λήγει έξι μήνες μετά την ημερομηνία της έναρξης ισχύος της, εάν δεν έχει συναφθεί χρηματοδοτική σύμβαση εντός του διαστήματος αυτού.
   
      Βρυξέλλες, 26 Φεβρουαρίου 2018.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Απόφαση 2010/430/ΚΕΠΠΑ του Συμβουλίου, της 26ης Ιουλίου 2010, για τη δημιουργία ευρωπαϊκού δικτύου ανεξάρτητων κέντρων μελετών κατά της διάδοσης όπλων μαζικής καταστροφής προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 202 της 4.8.2010, σ. 5).
   
      (2)  Απόφαση 2014/129/ΚΕΠΠΑ του Συμβουλίου, της 10ης Μαρτίου 2014, για την προώθηση του ευρωπαϊκού δικτύου ανεξάρτητων κέντρων μελετών κατά της διάδοσης όπλων μαζικής καταστροφής προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 71 της 12.3.2014, σ. 3).
   
      (3)  Απόφαση (ΚΕΠΠΑ) 2017/632 του Συμβουλίου, της 3ης Απριλίου 2017, για την τροποποίηση της απόφασης 2014/129/ΚΕΠΠΑ, για την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 90 της 4.4.2017, σ. 10).
   
      (4)  Απόφαση (ΚΕΠΠΑ) 2017/1195 του Συμβουλίου, της 4ης Ιουλίου 2017, που τροποποιεί την απόφαση 2014/129/ΚΕΠΠΑ, για την προώθηση του ευρωπαϊκού δικτύου ανεξάρτητων κέντρων μελετών για τη μη διάδοση προς υποστήριξη της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 172 της 5.7.2017, σ. 14).
   
      ΠΑΡΑΡΤΗΜΑ
      
         ΤΟ ΕΥΡΩΠΑΪΚΟ ΔΙΚΤΥΟ ΑΝΕΞΑΡΤΗΤΩΝ ΚΕΝΤΡΩΝ ΜΕΛΕΤΩΝ ΓΙΑ ΤΗ ΜΗ ΔΙΑΔΟΣΗ ΚΑΙ ΤΟΝ ΑΦΟΠΛΙΣΜΟ ΠΡΟΣ ΥΠΟΣΤΗΡΙΞΗ ΤΗΣ ΕΦΑΡΜΟΓΗΣ ΤΗΣ ΣΤΡΑΤΗΓΙΚΗΣ ΤΗΣ ΕΕ ΚΑΤΑ ΤΗΣ ΔΙΑΔΟΣΗΣ ΟΠΛΩΝ ΜΑΖΙΚΗΣ ΚΑΤΑΣΤΡΟΦΗΣ (ΣΤΡΑΤΗΓΙΚΗ ΤΗΣ ΕΕ ΓΙΑ ΤΗ ΜΗ ΔΙΑΔΟΣΗ ΟΜΚ)
      
      1.   Στόχοι
      
      Στόχος της παρούσας απόφασης είναι η περαιτέρω εφαρμογή των Νέων γραμμών δράσης της Ευρωπαϊκής Ένωσης κατά την καταπολέμηση της διάδοσης όπλων μαζικής καταστροφής και των φορέων τους («Νέες γραμμές δράσης»), που διατυπώνονται στα συμπεράσματα του Συμβουλίου, της 8ης Δεκεμβρίου 2008, στο πλαίσιο της περαιτέρω ανάπτυξης της στρατηγικής της ΕΕ για τη μη διάδοση ΟΜΚ του 2003. Σύμφωνα με τις «Νέες γραμμές δράσης», η Ένωση θα μπορούσε να αξιοποιήσει την υποστήριξη που παρέχει ένα μη κυβερνητικό δίκτυο κέντρων μελετών για τη μη διάδοση στο πλαίσιο της καταπολέμησης της διάδοσης ΟΜΚ. Το δίκτυο θα πρέπει να συμβάλει στην προσέγγιση μεταξύ ιδρυμάτων εξωτερικής πολιτικής και ερευνητικών κέντρων που ειδικεύονται στους στρατηγικούς τομείς της Ένωσης. Ένα τέτοιο δίκτυο θα μπορούσε να επεκταθεί και σε ινστιτούτα τρίτων χωρών με τις οποίες η ΕΕ διεξάγει ειδικούς διαλόγους για ζητήματα αφοπλισμού και μη διάδοσης.
      Το εν λόγω δίκτυο ανεξάρτητων κέντρων μελετών για τη μη διάδοση και τον αφοπλισμό (το «Δίκτυο») θα εξακολουθήσει να ενθαρρύνει το διάλογο επί ζητημάτων πολιτικής και ασφάλειας και τη μακρόπνοη συζήτηση μέτρων για την καταπολέμηση της διάδοσης ΟΜΚ και των φορέων τους καθώς και για συναφή ζητήματα αφοπλισμού, εντός της κοινωνίας των πολιτών, ιδίως μεταξύ εμπειρογνωμόνων, ερευνητών και πανεπιστημιακών.
      Το έργο του Δικτύου επεκτείνεται σε ζητήματα σχετικά με τα συμβατικά όπλα, συμπεριλαμβανομένων των SALW, με ιδιαίτερη έμφαση στα μέτρα για την εξασφάλιση της συνέχισης της εφαρμογής της στρατηγικής της ΕΕ για τα SALW. Το Δίκτυο θα συμβάλει στην παροχή νέων ιδεών σχετικά με τις δράσεις της Ένωσης που συνδέονται με τα συμβατικά όπλα, καθώς και μεταξύ άλλων σχετικά με την παράνομη διακίνηση και την υπέρμετρη συσσώρευση SALW και των πυρομαχικών τους. Μεταξύ των δράσεων αυτών περιλαμβάνονται όχι μόνο η αντιδραστική διάσταση σε ζητήματα ασφάλειας, αλλά και η προληπτική διάσταση. Η αποτροπή του παράνομου και ανεξέλεγκτου εμπορίου συμβατικών όπλων, περιλαμβανομένων των SALW, αναγνωρίστηκε επίσης ως προτεραιότητα της Ένωσης στο πλαίσιο της Συνθήκης για το εμπόριο όπλων.
      Το Δίκτυο θα ασχοληθεί επίσης με όλες τις πτυχές του ελέγχου των εξαγωγών που συνδέεται με ΟΜΚ ή συμβατικά όπλα, συμπεριλαμβανομένων των ειδών διπλής χρήσης, καθώς και με ζητήματα ασφάλειας του διαστήματος.
      Το Δίκτυο έχει ως στόχο να αυξήσει την ευαισθητοποίηση τρίτων χωρών έναντι των προκλήσεων που συνδέονται με τη διάδοση ΟΜΚ και συμβατικών όπλων, συμπεριλαμβανομένης της παράνομης διακίνησης και της υπέρμετρης συσσώρευσης SALW και των πυρομαχικών τους, μέσω δημοσιεύσεων, συνεδριάσεων, διασκέψεων, και εξειδικευμένων εκπαιδευτικών και ενημερωτικών προγραμμάτων. Επιπλέον, στοχεύει στην περαιτέρω συνειδητοποίηση της ανάγκης για συνεργασία με την Ένωση και στο πλαίσιο πολυμερών φόρουμ, ιδίως του ΟΗΕ, με σκοπό την πρόληψη, την αποτροπή, τη διακοπή και, ει δυνατόν, την κατάργηση προγραμμάτων διάδοσης που εμπνέουν ανησυχία παγκοσμίως, καθώς και την παράνομη διακίνηση και την υπέρμετρη συσσώρευση SALW και των πυρομαχικών τους.
      Η Ένωση επιθυμεί να υποστηρίξει το Δίκτυο αυτό ως εξής:
      
                  —
               
               
                  μέσω της οργάνωσης τριών ετήσιων διασκέψεων μείζονος σημασίας και, ως παράπλευρης εκδήλωσης, μιας «επόμενης γενιάς εργαστηρίων», με σκοπό την υποβολή εκθέσεων ή/και συστάσεων στους εκπροσώπους του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»),
               
            
                  —
               
               
                  μέσω της οργάνωσης τριών συμβουλευτικών συνεδριάσεων μεταξύ των εκπροσώπων των θεσμικών οργάνων της Ένωσης, εκπροσώπων των κρατών μελών και πανεπιστημιακών εμπειρογνωμόνων με σκοπό την ανταλλαγή απόψεων σχετικά με μείζονα ζητήματα και κρίσιμες εξελίξεις στους τομείς του αφοπλισμού, της μη διάδοσης και του ελέγχου των εξαγωγών όπλων, με σκοπό την υποβολή εκθέσεων ή/και συστάσεων στους εκπροσώπους του ΥΕ,
               
            
                  —
               
               
                  μέσω της οργάνωσης έως εννέα ad-hoc σεμιναρίων για εμπειρογνώμονες και αρμόδιους χειριστές σχετικά με το πλήρες φάσμα των ζητημάτων μη διάδοσης και αφοπλισμού που θα καλύπτει τόσο τα μη συμβατικά όσο και τα συμβατικά όπλα, με σκοπό την υποβολή εκθέσεων ή/και συστάσεων στους εκπροσώπους του ΥΕ,
               
            
                  —
               
               
                  μέσω της εκπόνησης και δημοσίευσης έως 20 εγγράφων πολιτικής που θα καλύπτουν θέματα στο πλαίσιο της εντολής της Κοινοπραξίας, και της προώθησης πολιτικών ή/και επιχειρησιακών επιλογών,
               
            
                  —
               
               
                  μέσω της συνέχισης της διαχείρισης και της περαιτέρω ανάπτυξης μιας υπηρεσίας βοήθειας (Help-Desk) στο πλαίσιο της Κοινοπραξίας που θα παρέχει ad-hoc εμπειρογνωμοσύνη για θέματα συναφή με το πλήρες φάσμα των ζητημάτων μη διάδοσης και αφοπλισμού που θα καλύπτει τόσο τα μη συμβατικά όσο και τα συμβατικά όπλα, υποβάλλοντας απαντήσεις εντός διαστήματος δύο έως τριών εβδομάδων, συμπεριλαμβανομένης της εκπόνησης έως 18 εγγράφων εμπειρογνωμοσύνης,
               
            
                  —
               
               
                  μέσω της διεξαγωγής και περαιτέρω ανάπτυξης προγράμματος e-learning που θα καλύπτει όλες τις πτυχές τις μη διάδοσης και του αφοπλισμού,
               
            
                  —
               
               
                  μέσω της δημιουργίας έως 36 θέσεων πρακτικής άσκησης για τη μη διάδοση και τον αφοπλισμό για πτυχιούχους σπουδαστές ή νέους διπλωμάτες από την Ένωση και από τρίτες χώρες,
               
            
                  —
               
               
                  μέσω της οργάνωσης ετήσιων επισκέψεων μελέτης στις Βρυξέλλες για τους συμμετέχοντες στο πρόγραμμα υποτροφιών του ΟΗΕ για τον αφοπλισμό προκειμένου να προωθηθεί και να αυξηθεί η προβολή των πολιτικών της Ένωσης στους τομείς της μη διάδοσης, του αφοπλισμού και του ελέγχου των εξαγωγών όπλων,
               
            
                  —
               
               
                  μέσω της ανάπτυξης πιλοτικού κύκλου εκπαιδευτικών μαθημάτων για την ενίσχυση της ευαισθητοποίησης σχετικά με τους κινδύνους της διάδοσης, συμπεριλαμβανομένων των κινδύνων που προέρχονται από επιστημονικές και τεχνολογικές εξελίξεις, μεταξύ των πτυχιούχων και των μεταπτυχιακών σπουδαστών των φυσικών επιστημών,
               
            
                  —
               
               
                  μέσω της περαιτέρω διατήρησης, διαχείρισης και ανάπτυξης μιας διαδικτυακής πλατφόρμας και συναφών δικτύων κοινωνικών επαφών ώστε να διευκολυνθούν οι επαφές, να διατεθεί ένα ενιαίο φόρουμ για την ευρωπαϊκή έρευνα για τον αφοπλισμό και τη μη διάδοση, να προωθηθεί το Δίκτυο, να βελτιωθεί η επικοινωνία με την παγκόσμια κοινότητα για τη μη διάδοση και τον αφοπλισμό και να προωθηθούν οι εκπαιδευτικές προσφορές της Κοινοπραξίας, τόσο όσον αφορά τα επιτόπου προγράμματα κατάρτισης όσο και το e-learning.
               
            2.   Οργάνωση του Δικτύου
      
      Το Δίκτυο είναι ανοικτό σε όλα τα συναφή κέντρα μελετών και τα ερευνητικά ιδρύματα της Ένωσης και των συνδεδεμένων κρατών, και σέβεται πλήρως την έκφραση διαφορετικών απόψεων εντός της Ένωσης. Θα συμμετέχει σε όλες τις δραστηριότητες της Κοινοπραξίας στο μέγιστο δυνατό βαθμό, προκειμένου να εξασφαλίσει στα μέλη του συμμετοχή και προβολή.
      Το Δίκτυο θα εξακολουθήσει να διευκολύνει τις επαφές εντός της ευρωπαϊκής ερευνητικής κοινότητας στον τομέα της μη διάδοσης και του αφοπλισμού, και ιδίως θα συμβάλει στην προσέγγιση των φυσικών επιστημόνων που απασχολούνται στον τομέα της ασφάλειας ΧΒΡΠ. Θα εξακολουθήσει να διευκολύνει τις επαφές μεταξύ μη κυβερνητικών εμπειρογνωμόνων, εκπροσώπων των κρατών μελών και των θεσμικών οργάνων της Ένωσης. Το Δίκτυο θα είναι διατεθειμένο να περιλάβει στους κόλπους του μη κυβερνητικές οργανώσεις τρίτων χωρών, σύμφωνα με τις στρατηγικές της ΕΕ για τη μη διάδοση ΟΜΚ και για τα SALW.
      Το πλαίσιο της εντολής του Δικτύου εμπεριέχει τη μη διάδοση ΟΜΚ και των φορέων τους, τον αφοπλισμό και ζητήματα σχετικά με συμβατικά όπλα, συμπεριλαμβανομένων των SALW, καθώς και τον έλεγχο των εξαγωγών όπλων και την ασφάλεια του διαστήματος.
      Οι συμμετέχοντες στα αρμόδια προπαρασκευαστικά όργανα του Συμβουλίου (όπως CONOP/CODUN και COARM) θα μπορούν να συμβουλεύονται το δίκτυο για ζητήματα σχετικά με τη μη διάδοση και τα συμβατικά όπλα, συμπεριλαμβανομένων των SALW, ενώ εκπρόσωποί τους μπορούν να παρίστανται στις συνεδριάσεις του Δικτύου. Οι συνεδριάσεις του Δικτύου μπορούν, όταν είναι εφικτό, να οργανώνονται διαδοχικά με τις συνεδριάσεις των ομάδων.
      Το Δίκτυο θα συνεχίσει να λειτουργεί υπό την αιγίδα της «Κοινοπραξίας της ΕΕ για τη μη διάδοση», την οποία συναποτελούν τα ιδρύματα FRS, HSFK/PRIF, IISSSIPRI, IAI και VCDNP, και στην οποία θα ανατεθεί η διαχείριση των προγραμμάτων σε στενή συνεργασία με τους εκπροσώπους του ΥΕ.
      Η Κοινοπραξία θα προσκαλεί, κατόπιν διαβούλευσης με τους εκπροσώπους του ΥΕ και τα κράτη μέλη, συμμετέχοντες που έχουν εμπειρογνωμοσύνη σε πολιτικές μη διάδοσης και αφοπλισμού ΟΜΚ και συμβατικών όπλων, σε σεμινάρια εμπειρογνωμόνων και ετήσιες διασκέψεις μείζονος σημασίας και θα τους ζητεί να γνωστοποιούν τις δημοσιεύσεις και τις δραστηριότητές τους στο σχετικό διαδικτυακό τόπο. Η Κοινοπραξία θα συμβάλει επίσης στην ανάπτυξη ικανοτήτων για υποθέσεις που αφορούν τη μη διάδοση και τον αφοπλισμό τόσο από απόψεως υπαλλήλων όσο και επιστημόνων εντός και εκτός της Ένωσης.
      3.   Περιγραφή των σχεδίων
      
      3.1.   Σχέδιο 1: Οργάνωση μιας ετήσιας διάσκεψης μείζονος σημασίας και εκπόνηση έκθεσης ή/και συστάσεων
      
      3.1.1.   Σκοπός του σχεδίου
      
      Στις ετήσιες διασκέψεις μείζονος σημασίας για τη μη διάδοση και τον αφοπλισμό, όπου θα συμμετέχουν κυβερνητικοί εμπειρογνώμονες, ανεξάρτητα κέντρα μελετών και άλλοι εξειδικευμένοι πανεπιστημιακοί από την Ένωση καθώς και από συνδεδεμένες και τρίτες χώρες, θα συζητούνται και θα προσδιορίζονται περαιτέρω μέτρα για την καταπολέμηση της διάδοσης ΟΜΚ και των φορέων τους και την επίτευξη συναφών στόχων αφοπλισμού, καθώς και για την αντιμετώπιση προκλήσεων στον τομέα των συμβατικών όπλων, συμπεριλαμβανομένης της καταπολέμησης της παράνομης διακίνησης και της υπέρμετρης συσσώρευσης SALW και των πυρομαχικών τους. Ως εμβληματικές εκδηλώσεις του σχεδίου, οι ετήσιες διασκέψεις θα εξακολουθήσουν να αυξάνουν την ευαισθητοποίηση ως προς τις στρατηγικές της ΕΕ για τη μη διάδοση των ΟΜΚ και για τα SALW και τις «Νέες γραμμές δράσης» καθώς και ως προς τις συναφείς προσπάθειες υλοποίησης από τα θεσμικά όργανα.
      Οι ετήσιες διασκέψεις θα χρησιμεύουν επίσης για την ενίσχυση του ρόλου και της συνοχής των ευρωπαϊκών κέντρων μελετών που ειδικεύονται σε τομείς σχετικούς με τη μη διάδοση και τον αφοπλισμό, θα συμβάλουν δε στην ενίσχυση των ικανοτήτων σε αυτά και σε άλλα ιδρύματα, μεταξύ άλλων σε περιοχές της υφηλίου στις οποίες δεν υφίσταται διεξοδική εμπειρογνωμοσύνη σχετικά με τον αφοπλισμό και τη μη διάδοση.
      Οι ετήσιες διασκέψεις και οι τυχόν προπαρασκευαστικές συνεδριάσεις θα εξετάζουν ζητήματα συναφή με τον αφοπλισμό και τη μη διάδοση τα οποία παρουσιάζουν ενδιαφέρον για την Ευρωπαϊκή Υπηρεσία Εξωτερικής Δράσης (ΕΥΕΔ). Βάσει των εν λόγω συζητήσεων και άλλων εργασιών που εποπτεύει η Κοινοπραξία, θα εκπονούνται εκθέσεις προσανατολισμένες σε μέτρα πολιτικής, συνοδευόμενες από δέσμη συστάσεων προσανατολισμένων σε δράσεις, που θα υποβάλλονται στους εκπροσώπους του ΥΕ. Η έκθεση θα διανέμεται στα αρμόδια θεσμικά όργανα της ΕΕ και στα κράτη μέλη και θα διατίθενται ηλεκτρονικά μέσω του διαδικτύου.
      3.1.2.   Αποτελέσματα του σχεδίου
      
      
                  —
               
               
                  Καθιέρωση μιας διεθνούς διάσκεψης μείζονος σημασίας υπό την αιγίδα της Ευρώπης για τη μη διάδοση και τον αφοπλισμό, η οποία θα αποτελέσει κεντρικό πόλο για την προώθηση στρατηγικών συζητήσεων σχετικά με μέτρα καταπολέμησης της διάδοσης ΟΜΚ και των φορέων τους και για την επίτευξη συναφών στόχων αφοπλισμού, καθώς και για την αντιμετώπιση προκλήσεων στον τομέα των συμβατικών όπλων, μεταξύ άλλων για την καταπολέμηση της παράνομης διακίνησης και της υπέρμετρης συσσώρευσης SALW και των πυρομαχικών τους,
               
            
                  —
               
               
                  Ενίσχυση της προβολής και της επίγνωσης των πολιτικών της Ένωσης στον τομέα της μη διάδοσης ΟΜΚ και SALW και της δράσης κατά της χρήσης χημικών, βιολογικών, ραδιολογικών και πυρηνικών μέσων (ΧΒΡΠ) από τους κρατικούς υπαλλήλους, την πανεπιστημιακή κοινότητα και την κοινωνία των πολιτών σε τρίτες χώρες,
               
            
                  —
               
               
                  Προώθηση του ρόλου και της συνοχής του Δικτύου και του ρόλου της Ένωσης στον τομέα αυτό και δημιουργία εμπειρογνωμοσύνης για τη μη διάδοση σε χώρες όπου αυτή είναι ανεπαρκής, μεταξύ άλλων σε τρίτες χώρες,
               
            
                  —
               
               
                  Υποβολή εκθέσεων προσανατολισμένων σε μέτρα πολιτικής ή/και συστάσεων προσανατολισμένων σε δράσεις, που θα ενισχύουν την υλοποίηση των στρατηγικών της ΕΕ για τη μη διάδοση ΟΜΚ και για τα SALW και θα αποτελούν ένα χρήσιμο υπόβαθρο για την ανάληψη δράσεων στον τομέα της μη διάδοσης και των συμβατικών όπλων από την Ένωση και τη διεθνή κοινότητα,
               
            
                  —
               
               
                  Αύξηση της ευαισθητοποίησης και των γνώσεων των θεσμικών οργάνων της Ένωσης, των κρατών μελών, της κοινωνίας των πολιτών και των τρίτων χωρών, σχετικά με τις απειλές που συνδέονται με τα ΟΜΚ και τους φορείς τους, δίνοντάς τους τη δυνατότητα καλύτερης πρόβλεψης.
               
            3.1.3.   Περιγραφή του σχεδίου
      
      Το σχέδιο προβλέπει την οργάνωση τριών ετήσιων διασκέψεων μείζονος σημασίας, με προπαρασκευαστικές συνεδριάσεις εφόσον κρίνονται αναγκαίες, και την εκπόνηση συναφών εκθέσεων ή/και συστάσεων:
      
                  —
               
               
                  Μια ετήσια διάσκεψη διάρκειας μιάμισης ημέρας που θα πραγματοποιείται στις Βρυξέλλες με τη συμμετοχή τριακοσίων εμπειρογνωμόνων από κέντρα μελετών, την πανεπιστημιακή κοινότητα και κυβερνήσεις της Ένωσης, συνδεδεμένων κρατών και τρίτων χωρών, οι οποίοι ειδικεύονται σε ζητήματα μη διάδοσης, αφοπλισμού, ελέγχου των όπλων και των συμβατικών όπλων, συμπεριλαμβανομένων των SALW,
               
            
                  —
               
               
                  Έμφαση στην ανάπτυξη της «επόμενης γενιάς» ειδικών, μεταξύ άλλων από χώρες εκτός Ευρώπης και Βορείου Αμερικής, οι οποίοι θα προσκαλούνται για μια επιπλέον ημέρα πριν ή μετά τη διάσκεψη με σκοπό την εξειδικευμένη επιμόρφωση και την παρουσίαση των σχετικών ιδρυμάτων της Ένωσης,
               
            
                  —
               
               
                  Εκθέσεις προσανατολισμένες σε μέτρα πολιτικής ή/και συστάσεις προσανατολισμένες σε δράσεις, που θα ενισχύουν την υλοποίηση των στρατηγικών της ΕΕ για τα ΟΜΚ και τα SALW.
               
            3.2.   Σχέδιο 2: Οργάνωση των ετήσιων συμβουλευτικών συνεδριάσεων της Ένωσης
      
      3.2.1.   Σκοπός του σχεδίου
      
      Το σχέδιο προβλέπει την οργάνωση τριών ετήσιων συμβουλευτικών συνεδριάσεων και έως επτά ad-hoc σεμιναρίων για εμπειρογνώμονες, και την εκπόνηση συναφών εκθέσεων ή/και συστάσεων. Στα σεμινάρια θα πρέπει να εξετάζονται τόσο οι βραχυπρόθεσμες όσο και οι μεσοπρόθεσμες προκλήσεις που αντιμετωπίζει η Ένωση στους τομείς της μη διάδοσης και του αφοπλισμού, ιδίως τα ΟΜΚ και τους φορείς τους, τα συμβατικά όπλα, συμπεριλαμβανομένων των SALW, τα όπλα νέου τύπου και τους φορείς τους. Θα πρέπει να παρέχουν επίσης μια ευκαιρία για τους υπευθύνους λήψης αποφάσεων στην Ένωση να επικεντρωθούν σε προκλήσεις και τάσεις μεγαλύτερης εμβέλειας στο πεδίο των εν λόγω όπλων καθώς και σε άλλα συναφή ζητήματα που υπερβαίνουν τις καθημερινές τους ενασχολήσεις.
      Οι συμβουλευτικές συνεδριάσεις θα χρησιμεύουν επίσης για την ενίσχυση του ρόλου και της συνοχής των ευρωπαϊκών κέντρων μελετών που ειδικεύονται σε τομείς συναφείς με τη μη διάδοση και τον αφοπλισμό, θα συμβάλουν δε στην ενίσχυση των ικανοτήτων στους τομείς αυτούς, μεταξύ άλλων σε περιοχές της Ένωσης στις οποίες η εμπειρογνωμοσύνη σχετικά με τον αφοπλισμό και τη μη διάδοση επιδέχεται βελτίωση.
      3.2.2.   Αποτελέσματα του σχεδίου
      
      
                  —
               
               
                  Ανταλλαγή πληροφοριών και αναλύσεων για τις τρέχουσες τάσεις της διάδοσης μεταξύ πολιτικών παραγόντων και πανεπιστημιακών εμπειρογνωμόνων από κράτη μέλη, καθώς και μεταξύ του εξειδικευμένου προσωπικού της ΕΥΕΔ και των θεσμικών οργάνων της Ένωσης,
               
            
                  —
               
               
                  Συζήτηση για τους βέλτιστους τρόπους και τα μέσα εφαρμογής των πολιτικών της Ένωσης κατά της διάδοσης,
               
            
                  —
               
               
                  Παροχή εποικοδομητικής ανάδρασης στην Ένωση σχετικά με τις στρατηγικές της κατά της διάδοσης ΟΜΚ και SALW από ανεξάρτητα κέντρα μελετών της Ένωσης και παροχή συστάσεων από τους αρμόδιους χειριστές προς τα κέντρα μελετών για με τα πλέον συναφή με τη συγκεκριμένη πολιτική θέματα προς περαιτέρω έρευνα,
               
            
                  —
               
               
                  Καθορισμός συναφών ζητημάτων του τομέα της μη διάδοσης και του αφοπλισμού για εκθέσεις προσανατολισμένες σε μέτρα πολιτικής,
               
            
                  —
               
               
                  Υποβολή εκθέσεων προσανατολισμένων σε μέτρα πολιτικής και δέσμης συστάσεων προσανατολισμένων σε δράσεις προς τους εκπροσώπους του ΥΕ.
               
            3.2.3.   Περιγραφή του σχεδίου
      
      Το σχέδιο προβλέπει την οργάνωση τριών ετήσιων συμβουλευτικών συνεδριάσεων και την προετοιμασία συναφών εκθέσεων ή/και συστάσεων. Η ημερήσια διάταξη αυτών των εκδηλώσεων θα εκπονείται σε στενή συνεργασία με τις ομάδες ΚΕΠΠΑ του Συμβουλίου στους τομείς της μη διάδοσης και του αφοπλισμού (CODUN/CONOP) και ελέγχου των εξαγωγών όπλων (COARM). Στις συνεδριάσεις θα πρέπει να εξετάζονται τόσο οι βραχυπρόθεσμες όσο και οι μεσοπρόθεσμες προκλήσεις που αντιμετωπίζει η Ένωση στους τομείς της μη διάδοσης και του αφοπλισμού στις κάτωθι κατηγορίες όπλων: ΟΜΚ και φορείς τους, συμβατικά όπλα μεταξύ άλλων SALW, όπλα νέου τύπου και σχετικοί φορείς.
      Οι ετήσιες συμβουλευτικές συνεδριάσεις θα διαρκούν μιάμιση ημέρα, επιτρέπεται δε η συμμετοχή σε αυτές έως εκατό ατόμων από κέντρα μελετών της Ένωσης, κράτη μέλη και θεσμικά όργανα της Ένωσης, ειδικευμένων σε ζητήματα μη διάδοσης και συμβατικών όπλων, συμπεριλαμβανομένων των SALW. Τα σεμινάρια αυτά θα πρέπει να εξυπηρετούν κυρίως συμβουλευτικούς σκοπούς μεταξύ των κέντρων μελετών της Ένωσης για τη μη διάδοση και τον αφοπλισμό, της Ένωσης και των κρατών μελών της. Οι ετήσιες συμβουλευτικές συνεδριάσεις θα πρέπει να πραγματοποιούνται στις Βρυξέλλες.
      3.3.   Σχέδιο 3: Οργάνωση ad hoc σεμιναρίων
      
      3.3.1.   Σκοπός του σχεδίου
      
      Το σχέδιο προβλέπει την οργάνωση έως εννέα ad-hoc σεμιναρίων για εμπειρογνώμονες και την προετοιμασία συναφών εκθέσεων ή/και συστάσεων. Τα εν λόγω σεμινάρια θα πρέπει να εξυπηρετούν ιδίως συμβουλευτικούς σκοπούς μεταξύ των κέντρων μελετών της Ένωσης για τη μη διάδοση, της Ένωσης και των κρατών μελών της σε ad hoc βάση, προκειμένου να εξετάζονται σημαντικά γεγονότα και πολιτικές επιλογές της Ένωσης καθώς και να παρέχεται η δυνατότητα στα κέντρα μελετών της Ένωσης, τα κράτη μέλη και τα θεσμικά όργανα της Ένωσης να προσεγγίζουν συγκεκριμένες ομάδες εντός και εκτός της Ένωσης.
      3.3.2.   Αποτελέσματα του σχεδίου
      
      
                  —
               
               
                  Ανταλλαγή πληροφοριών και αναλύσεων για τις τρέχουσες τάσεις της διάδοσης μεταξύ πολιτικών παραγόντων και πανεπιστημιακών εμπειρογνωμόνων από κράτη μέλη, καθώς και μεταξύ του εξειδικευμένου προσωπικού της ΕΥΕΔ και των θεσμικών οργάνων της Ένωσης,
               
            
                  —
               
               
                  Συζήτηση για τους βέλτιστους τρόπους και τα μέσα εφαρμογής των πολιτικών της Ένωσης κατά της διάδοσης,
               
            
                  —
               
               
                  Παροχή εποικοδομητικής ανάδρασης στην Ένωση σχετικά με τις στρατηγικές της κατά της διάδοσης ΟΜΚ και SALW από ανεξάρτητα κέντρα μελετών της Ένωσης και υποβολή συστάσεων από τους αρμόδιους χειριστές προς τα κέντρα μελετών για με τα πλέον συναφή με τη συγκεκριμένη πολιτική θέματα προς περαιτέρω έρευνα,
               
            
                  —
               
               
                  Καθορισμός συναφών ζητημάτων του τομέα της μη διάδοσης και του αφοπλισμού για εκθέσεις προσανατολισμένες σε μέτρα πολιτικής,
               
            
                  —
               
               
                  Υποβολή εκθέσεων προσανατολισμένων σε μέτρα πολιτικής και δέσμης συστάσεων προσανατολισμένων σε δράσεις προς τους εκπροσώπους του ΥΕ. Οι εκθέσεις αυτές θα διανέμονται στα αρμόδια θεσμικά όργανα της Ένωσης και τα κράτη μέλη.
               
            3.3.3.   Περιγραφή του σχεδίου
      
      Το σχέδιο προβλέπει την οργάνωση έως εννέα ad-hoc σεμιναρίων για εμπειρογνώμονες και την εκπόνηση συναφών εκθέσεων ή/και συστάσεων. Τα ad hoc σεμινάρια θα διαρκούν έως δύο ημέρες, ενώ επιτρέπεται η συμμετοχή σε αυτά έως σαράντα πέντε ατόμων που θα οποία θα ορίζονται κατά περίπτωση.
      3.4.   Σχέδιο 4: Δημοσιεύσεις
      
      3.4.1.   Σκοπός του σχεδίου
      
      
                  —
               
               
                  Παροχή πληροφοριών και αναλύσεων σχετικά με θέματα συναφή με τη μη διάδοση ΟΜΚ, των φορέων τους, των συμβατικών όπλων, συμπεριλαμβανομένων των SALW, και τον αφοπλισμό που τροφοδοτούν το διάλογο στον τομέα της πολιτικής και της ασφάλειας για τα εν λόγω ζητήματα, πρωτίστως από εμπειρογνώμονες, ερευνητές και πανεπιστημιακούς,
               
            
                  —
               
               
                  Παροχή ενός μέσου το οποίο θα μπορούν να χρησιμοποιούν οι συμμετέχοντες στα αρμόδια προπαρασκευαστικά όργανα του Συμβουλίου για να τροφοδοτούν τις συζητήσεις τους σχετικά την πολιτική και την πρακτική της Ένωσης για τη μη διάδοση, τον έλεγχο των εξαγωγών όπλων και τον αφοπλισμό,
               
            
                  —
               
               
                  Παροχή ιδεών, πληροφοριών και αναλύσεων που μπορούν να στηρίζουν την ανάπτυξη των δράσεων για τη μη διάδοση, τον έλεγχο των εξαγωγών όπλων και τον αφοπλισμό σε επίπεδο Ένωσης.
               
            3.4.2.   Αποτελέσματα του σχεδίου
      
      
                  —
               
               
                  Ενίσχυση του διαλόγου για την πολιτική και την ασφάλεια ο οποίος θα αφορά μέτρα καταπολέμησης της διάδοσης ΟΜΚ και των φορέων τους, τον έλεγχο των όπλων και τον αφοπλισμό, πρωτίστως από εμπειρογνώμονες, ερευνητές και πανεπιστημιακούς,
               
            
                  —
               
               
                  Αύξηση της ευαισθητοποίησης, των γνώσεων και της κατανόησης στο πλαίσιο της κοινωνίας των πολιτών, και ιδίως του ευρύτερου δικτύου ανεξάρτητων κέντρων μελετών της Ένωσης για τη μη διάδοση, και των κυβερνήσεων γύρω από ζητήματα σχετικά με τις πολιτικές της Ένωσης για τη μη διάδοση, τον έλεγχο των όπλων και τον αφοπλισμό,
               
            
                  —
               
               
                  Παροχή πολιτικών ή/και επιχειρησιακών επιλογών στον ΥΕ, τα θεσμικά όργανα της Ένωσης και τα κράτη μέλη,
               
            
                  —
               
               
                  Ανάπτυξη σε επίπεδο Ένωσης δράσεων μη διάδοσης, ελέγχου των όπλων και αφοπλισμού με την παροχή ιδεών, πληροφοριών και αναλύσεων.
               
            3.4.3.   Περιγραφή του σχεδίου
      
      Το σχέδιο προβλέπει την εκπόνηση και τη δημοσίευση έως 20 εγγράφων προσανατολισμού. Η Κοινοπραξία θα εκπονεί ή θα αναθέτει τη σύνταξη εγγράφων προσανατολισμού, τα οποία δεν θα αντανακλούν απαραιτήτως τις απόψεις των θεσμικών οργάνων της 'Ένωσης ή των κρατών μελών. Τα έγγραφα προσανατολισμού θα καλύπτουν θέματα που εμπίπτουν στο πλαίσιο της εντολής της Κοινοπραξίας. Κάθε έγγραφο θα σκιαγραφεί πολιτικές ή/και επιχειρησιακές επιλογές. Όλα τα έγγραφα προσανατολισμού θα δημοσιεύονται στο διαδικτυακό τόπο της Κοινοπραξίας.
      3.5.   Σχέδιο 5: Διαχείριση και περαιτέρω ανάπτυξη της υπηρεσίας βοήθειας (Help-Desk)
      
      3.5.1.   Σκοπός του σχεδίου
      
      Η συνέχιση της διαχείρισης και της περαιτέρω ανάπτυξης μιας υπηρεσίας βοήθειας (Help-Desk) στο πλαίσιο της Κοινοπραξίας η οποία θα παρέχει ad-hoc εμπειρογνωμοσύνη για θέματα συναφή με το πλήρες φάσμα των ζητημάτων μη διάδοσης και αφοπλισμού, που θα καλύπτει τόσο τα μη συμβατικά όσο και τα συμβατικά όπλα, θα παρέχει ενημερωτικά στοιχεία και θα διευκολύνει τη διαμόρφωση των μέτρων πολιτικής της Ένωσης σχετικά με ειδικά και επείγοντα θέματα.
      3.5.2.   Αποτελέσματα του σχεδίου
      
      
                  —
               
               
                  Διαχείριση ad-hoc αιτημάτων έρευνας, με απαντήσεις εντός διαστήματος δύο έως τριών εβδομάδων, σε ειδικά ερωτήματα που θα υποβάλλει η ΕΥΕΔ,
               
            
                  —
               
               
                  Προώθηση ad-hoc διαλόγου για ειδικά θέματα μεταξύ των κέντρων μελετών της Κοινοπραξίας και της ΕΥΕΔ,
               
            
                  —
               
               
                  Ενίσχυση της γνωστικής βάσης για τον εξελισσόμενο διάλογο σχετικά με ζητήματα μη διάδοσης στην Ένωση,
               
            
                  —
               
               
                  Δυνατότητα πρόσβασης της ΕΥΕΔ στην εμπειρογνωμοσύνη και τους ερευνητικούς πόρους της Κοινοπραξίας για άμεσα και περιστασιακά αιτήματα.
               
            3.5.3.   Περιγραφή του σχεδίου
      
      Το σχέδιο θα υποβάλει στην ΕΥΕΔ και τις αρμόδιες ομάδες του Συμβουλίου έως 18 έγγραφα εμπειρογνωμοσύνης 5 έως 10 σελίδων το καθένα σχετικά με τρέχοντα ζητήματα μη διάδοσης και αφοπλισμού, εντός δύο έως τριών εβδομάδων από την υποβολή σχετικού αιτήματος της ΕΥΕΔ. Τα έγγραφα θα βασίζονται σε επισκόπηση της υφιστάμενης πανεπιστημιακής βιβλιογραφίας και των βασικών εγγράφων (μη πρωτότυπη έρευνα). Τα πιθανά θέματα θα προσδιορίζονται υπό το πρίσμα της διεθνούς ατζέντας, προσεχών εκδηλώσεων της Ένωσης, καθώς και εγγράφων προσανατολισμού της Ένωσης στο πλαίσιο συζητήσεων με την ΕΥΕΔ. Η ΕΥΕΔ μπορεί να ζητήσει αυτές τις εργασίες α) μέσω της υποβολής σχετικού εγγράφου, ή/και β) μέσω ενημέρωσης της CONOP ή της COARM, ή/και γ) υπό μορφή εξ αποστάσεως συμβουλών από εμπειρογνώμονες, όταν απαιτείται επείγουσα συμβουλή.
      3.6.   Σχέδιο 6: Ηλεκτρονική μάθηση (e-learning)
      
      3.6.1.   Σκοπός του σχεδίου
      
      
                  —
               
               
                  Ανάπτυξη ικανοτήτων της επόμενης γενιάς μελετητών και αρμόδιων χειριστών στους τομείς της μη διάδοσης και του αφοπλισμού,
               
            
                  —
               
               
                  Εμβάθυνση των διεξοδικών γνώσεων σε ολόκληρη την Ένωση και σε τρίτες χώρες σχετικά με τις πολιτικές της ΕΕ για τη μη διάδοση και τον αφοπλισμό,
               
            
                  —
               
               
                  Συμβολή στις παγκόσμιες πρωτοβουλίες με σκοπό την προώθηση της εκπαίδευσης για τη μη διάδοση και τον αφοπλισμό,
               
            
                  —
               
               
                  Ανανέωση και επέκταση της εμπειρογνωμοσύνης σχετικά με ζητήματα ΟΜΚ και SALW εντός της Ένωσης και στις χώρες εταίρους της,
               
            
                  —
               
               
                  Παροχή στα θεσμικά όργανα της Ένωσης, τα κράτη μέλη και το ευρωπαϊκό δίκτυο κέντρων μελετών ειδικά προσαρμοσμένων και επικαιροποιημένων γνώσεων για όλο το φάσμα του ελέγχου των μη συμβατικών και των συμβατικών όπλων.
               
            3.6.2.   Αποτελέσματα του σχεδίου
      
      
                  —
               
               
                  Διεξαγωγή και περαιτέρω ανάπτυξη προγράμματος e-learning που θα καλύπτει όλες τις πτυχές της μη διάδοσης και του αφοπλισμού,
               
            
                  —
               
               
                  Παροχή ενημέρωσης και στήριξης στους εκπαιδευτές σχετικά με τη χρήση των εκπαιδευτικών μέσων της Ένωσης για τη μη διάδοση και τον αφοπλισμό,
               
            
                  —
               
               
                  Υποστήριξη για την ενσωμάτωση πόρων του προγράμματος e-learning της Ένωσης σε πανεπιστημιακά μεταπτυχιακά προγράμματα,
               
            
                  —
               
               
                  Συνδυασμός e-learning και διδασκαλίας στην τάξη για ειδική επιμόρφωση στην ευαισθητοποίηση σε ζητήματα διάδοσης στο πλαίσιο της Κοινοπραξίας («μεικτή μάθηση»),
               
            
                  —
               
               
                  Εμβάθυνση των διεξοδικών γνώσεων σε ολόκληρη την Ένωση και σε τρίτες χώρες σχετικά με τις πολιτικές της Ένωσης για τη μη διάδοση και τον αφοπλισμό,
               
            
                  —
               
               
                  Παροχή διαρκώς επικαιροποιημένων ανοικτών εκπαιδευτικών πόρων για όλους τους ενδιαφερομένους που συμμετέχουν στην έρευνα και τον προγραμματισμό για τη μη διάδοση,
               
            
                  —
               
               
                  Ανάπτυξη περαιτέρω επιγραμμικού περιεχομένου για να βελτιωθεί το πρόγραμμα σπουδών και παροχή στους αρμόδιους χειριστές και μελετητές υποστηρικτικής γνώσης καίριας σημασίας για τη μη διάδοση.
               
            3.6.3.   Περιγραφή του σχεδίου
      
      Το σχέδιο θα επικεντρώνεται στην παγκόσμια διάδοση και χρήση του εργαλείου e-learning, το οποίο αναπτύχθηκε σύμφωνα με την απόφαση 2014/129/ΚΕΠΠΑ του Συμβουλίου της 10ης Μαρτίου 2014.
      Για το σκοπό αυτόν, η φιλικότητα προς τον χρήστη του διαδικτυακού τόπου e-learning και του σχετικού τμήματος πιστοποίησης θα ενισχύεται διαρκώς, με βάση την ανατροφοδότηση των συμμετεχόντων σχετικά με την αξιολόγηση της συμπεριφοράς του χρήστη μέσω διαφόρων στατιστικών εργαλείων. Ιδιαίτερη προσοχή θα δοθεί στην αναβάθμιση της προσφοράς e-learning για χρήστες με προβλήματα όρασης και ακοής, προκειμένου να διευκολυνθεί η απρόσκοπτη χρήση του προγράμματος μαθημάτων και να επιτραπεί η συμμετοχή του μέγιστου δυνατού αριθμού δυνητικών συμμετεχόντων. Επίσης, η αντιληπτότητα του συνόλου των μαθημάτων θα ενισχυθεί μέσω μιας γενικής γλωσσικής επανεξέτασης από εξειδικευμένους Άγγλους ομιλητές.
      Το σύνολο των 15 εκπαιδευτικών ενοτήτων θα επικαιροποιηθούν ώστε να παρέχουν στους σπουδαστές τα πλέον πρόσφατα γεγονότα και αριθμητικά στοιχεία. Η παροχή ενημέρωσης και στήριξης προς τα εκπαιδευτικά ιδρύματα θα επιτρέψει την εύκολη ενσωμάτωση του e-learning σε πανεπιστημιακά μεταπτυχιακά προγράμματα και σε άλλες εκπαιδευτικές προσφορές και θα ενθαρρύνει την παγκόσμια χρήση του προγράμματος E-Learning.
      Θα αναπτυχθούν έως πέντε επιπλέον εκπαιδευτικές ενότητες οι οποίες θα ξεκινήσουν από το 2018 έως το 2020. Το πρόσθετο περιεχόμενο E-Learning θα διαμορφωθεί σε στενή συνεργασία με την ΕΥΕΔ και τα κράτη μέλη της ΕΕ και μπορεί να εμπίπτει σε μία από τις ακόλουθες κατηγορίες:
      
                  α)
               
               
                  Εκπαιδευτική ενότητα για προχωρημένους, με την αξιοποίηση των υφιστάμενων περιεχομένων σπουδών και την παροχή διεξοδικών γνώσεων
               
            
                  β)
               
               
                  Πρακτική εκπαιδευτική ενότητα, που θα εστιάζει στην πρακτική εφαρμογή ζητημάτων μη διάδοσης ή σε καθεστώτα ελέγχου των εξαγωγών
               
            
                  γ)
               
               
                  Ακαδημαϊκή εκπαιδευτική ενότητα, που θα παρέχει θεωρητικές σκέψεις σχετικά με τη μη διάδοση και τον αφοπλισμό
               
            
                  δ)
               
               
                  Υποστηρικτική εκπαιδευτική ενότητα, που θα παρέχει γνώσεις καίριας σημασίας ώστε να κατανοηθεί καλύτερα η συνολικότερη προβληματική της μη διάδοσης και του αφοπλισμού (π.χ. νομικά, οικονομικά ή ηθικά ζητήματα).
               
            
                  ε)
               
               
                  Εξατομικευμένη εκπαιδευτική ενότητα, με τη στήριξη ειδικών προγραμμάτων κατάρτισης μέσω διδασκαλίας στην τάξη και χρήση σε συνδυασμό με τα εν λόγω προγράμματα («μεικτή μάθηση»).
               
            3.7.   Σχέδιο 7: Πρακτική άσκηση
      
      3.7.1.   Σκοπός του σχεδίου
      
      
                  —
               
               
                  Ανάπτυξη ικανοτήτων της επόμενης γενιάς μελετητών και αρμόδιων χειριστών στον τομέα της πολιτικής για τη μη διάδοση και τον προγραμματισμό,
               
            
                  —
               
               
                  Προώθηση της κατανόησης και της κυριότητας των πολιτικών της Ένωσης για τη μη διάδοση και τον αφοπλισμό σε ολόκληρη την Ένωση,
               
            
                  —
               
               
                  Διάδοση και ενίσχυση των γνώσεων σε τρίτες χώρες σχετικά με τις πολιτικές της Ένωσης για τα SALW και τα ΟΜΚ,
               
            
                  —
               
               
                  Δημιουργία δικτύων νέων εμπειρογνωμόνων σε περιφερειακό επίπεδο, όπου η Ένωση έχει ισχυρό συμφέρον για τη μη διάδοση,
               
            
                  —
               
               
                  Ενίσχυση της ανάπτυξης ικανοτήτων στο πλαίσιο του Δικτύου,
               
            
                  —
               
               
                  Ανανέωση και επέκταση της εμπειρογνωμοσύνης σχετικά με ζητήματα ΟΜΚ και SALW εντός της Ένωσης και στις χώρες εταίρους της,
               
            3.7.2.   Αποτελέσματα του σχεδίου
      
      
                  —
               
               
                  Ανάπτυξη ικανοτήτων της επόμενης γενιάς μελετητών και αρμόδιων χειριστών στον τομέα της πολιτικής για τη μη διάδοση και τον προγραμματισμό,
               
            
                  —
               
               
                  Εμβάθυνση των διεξοδικών γνώσεων σε ολόκληρη την Ένωση και σε τρίτες χώρες σχετικά με τις πολιτικές της Ένωσης για τη μη διάδοση και τον αφοπλισμό,
               
            
                  —
               
               
                  Καλύτερη κατανόηση των στρατηγικών, των πολιτικών και των προσεγγίσεων της Ένωσης για τη μη διάδοση σε τρίτες χώρες,
               
            
                  —
               
               
                  Δημιουργία δικτύων νέων αρμόδιων χειριστών και πανεπιστημιακών και διευκόλυνση της πρακτικής συνεργασίας,
               
            
                  —
               
               
                  Ενίσχυση των ικανοτήτων σχετικά με πολιτικές της Ένωσης στους τομείς των ΟΜΚ και SALW εντός του Δικτύου.
               
            3.7.3.   Περιγραφή του σχεδίου
      
      Το σχέδιο προβλέπει την πραγματοποίηση στην Ευρώπη πρακτικών ασκήσεων έως 36 πτυχιούχων σπουδαστών ή νέων διπλωματών για τη μη διάδοση και τον αφοπλισμό, οι οποίες θα διαρκούν τρεις μήνες. Οι περίοδοι πρακτικής άσκησης θα θεσπιστούν, θα εποπτεύονται και θα τεκμηριώνονται από την Κοινοπραξία και θα συνδυάζουν διαλέξεις, συζητήσεις, διαρθρωμένη ανάγνωση και ενοποίηση σχεδίου.
      Όλα τα ιδρύματα που ανήκουν στο Δίκτυο είναι επιλέξιμα ως ιδρύματα υποδοχής. 30 από τις 36 θέσεις πρακτικής άσκησης προορίζονται για ευρωπαίους υποψηφίους, ενώ οι υπόλοιπες έξι θέσεις πρακτικής άσκησης προορίζονται για μη ευρωπαίους υποψηφίους, κατά προτίμηση από τη Νότια Ασία, την Ανατολική Ασία, τη Μέση Ανατολή και τη Βόρεια Αφρική.
      Όλοι οι ασκούμενοι θα προσκαλούνται, στο μέτρο του δυνατού, στις διασκέψεις και τα σεμινάρια που οργανώνονται από την Κοινοπραξία που λαμβάνουν χώρα κατά τη διάρκεια της πρακτικής άσκησης.
      3.8.   Σχέδιο 8: Επίσκεψη μελέτης της Ένωσης για τους συμμετέχοντες στο πρόγραμμα υποτροφιών του ΟΗΕ για τον αφοπλισμό
      
      3.8.1.   Σκοπός του σχεδίου
      
      
                  —
               
               
                  Εμβάθυνση των διεξοδικών γνώσεων σε ολόκληρη την Ένωση και σε τρίτες χώρες σχετικά με τις πολιτικές της Ένωσης για τη μη διάδοση και τον αφοπλισμό,
               
            
                  —
               
               
                  Ανανέωση και επέκταση της εμπειρογνωμοσύνης σχετικά με θέματα ΟΜΚ και SALW σε τρίτες χώρες, ιδίως μέσω της ευαισθητοποίησης σχετικά με τις δυνατότητες που προσφέρουν τα προγράμματα της Ένωσης για την ανάπτυξη ικανοτήτων σε τομείς όπως στον τομέα του ελέγχου των εξαγωγών όπλων, τη μη διάδοση και τον αφοπλισμό και το μετριασμό των κινδύνων ΧΒΡΠ,
               
            
                  —
               
               
                  Στήριξη των προσπαθειών του ΟΗΕ για την ενίσχυση της εκπαίδευσης και την προώθηση πολυμερούς προσέγγισης σε ζητήματα αφοπλισμού.
               
            3.8.2.   Αποτελέσματα του σχεδίου
      
      
                  —
               
               
                  Εμβάθυνση των διεξοδικών γνώσεων σε ολόκληρη την Ένωση και σε τρίτες χώρες σχετικά με τις πολιτικές της Ένωσης για τη μη διάδοση και τον αφοπλισμό,
               
            
                  —
               
               
                  Βελτίωση της εμπειρογνωμοσύνης σχετικά με ζητήματα ΟΜΚ και SALW σε χώρες εταίρους,
               
            
                  —
               
               
                  Βελτίωση της εκπαίδευσης του ΟΗΕ για τον αφοπλισμό.
               
            3.8.3.   Περιγραφή του σχεδίου
      
      Το σχέδιο θα περιλαμβάνει ετήσια επίσκεψη μελέτης στις Βρυξέλλες διάρκειας δύο έως τριών ημερών για τους συμμετέχοντες στο πρόγραμμα υποτροφιών του ΟΗΕ για τον αφοπλισμό, καθώς και σεμινάριο με ομιλητές από τα θεσμικά όργανα της Ένωσης και εμπειρογνώμονες του δικτύου της Κοινοπραξίας, όπως και μια επιτόπια επίσκεψη σε σχετικές τοποθεσίες. Η επίσκεψη θα πρέπει να προγραμματίζεται κατά τρόπο που να συνάδει με την ευρωπαϊκή συνιστώσα του προγράμματος υποτροφιών, συνήθως πριν από τη Γενική Συνέλευση των Ηνωμένων Εθνών.
      3.9.   Σχέδιο 9: Κατάρτιση για την ευαισθητοποίηση σε θέματα διάδοσης
      
      3.9.1.   Σκοπός του σχεδίου
      
      
                  —
               
               
                  Ενίσχυση της ευαισθητοποίησης του τομέα των φυσικών επιστημών και άλλων συναφών κλάδων ως προς τους κινδύνους της διάδοσης ΟΜΚ που συνδέονται με ορισμένα υλικά, το λογισμικό και την τεχνολογία, και ως προς τις σχετικές διεθνείς Συνθήκες και μηχανισμούς,
               
            
                  —
               
               
                  Ενίσχυση των ικανοτήτων μεταξύ αυτών των ομάδων με σκοπό την εκπόνηση εσωτερικών μηχανισμών συμμόρφωσης στα οικεία θεσμικά όργανα για τον έλεγχο ευαίσθητων τεχνολογικών ροών καθώς και υλικών προστασίας και ασφάλειας,
               
            
                  —
               
               
                  Παροχή στα θεσμικά όργανα της Ένωσης, τα κράτη μέλη και το δίκτυο της Ένωσης για τη μη διάδοση, νέων ιδεών και αναλύσεων για τη μη διάδοση.
               
            3.9.2.   Αποτελέσματα του σχεδίου
      
      
                  —
               
               
                  Βελτίωση των ικανοτήτων της επόμενης γενιάς μελετητών των φυσικών επιστημών και άλλων συναφών κλάδων σε μέσα και πολιτικές μη διάδοσης,
               
            
                  —
               
               
                  Συμβολή στην επίτευξη των στόχων της πολιτικής της Ένωσης για τη μη διάδοση, μέσω της μεγαλύτερης ευαισθητοποίησης ως προς τους κινδύνους της διάδοσης μεταξύ των κλάδων με σημαντικούς κινδύνους διάδοσης και τεχνολογικές εξελίξεις,
               
            
                  —
               
               
                  Συνδυασμός της εξ αποστάσεως μάθησης (e-learning) και της επιτόπιας κατάρτισης («μεικτή μάθηση»).
               
            3.9.3.   Περιγραφή του σχεδίου
      
      Αυτό το σχέδιο θα αναπτύξει μια πιλοτική σειρά μαθημάτων για την ενίσχυση της ευαισθητοποίησης σχετικά με τους κινδύνους της διάδοσης για πτυχιούχους και μεταπτυχιακούς σπουδαστές των φυσικών επιστημών και άλλων συναφών κλάδων. Θα περιλαμβάνει την ανάπτυξη ενός ειδικού προγράμματος σπουδών για δύο διαφορετικά ακροατήρια (όπως η βιοϊατρική, η μηχανική, η πυρηνική φυσική) και έναν πιλοτικό κύκλο μαθημάτων για κάθε μία από αυτές τις ομάδες-στόχο.
      3.10.   Σχέδιο 10: Διαχείριση διαδικτυακής πλατφόρμας
      
      3.10.1.   Σκοπός του σχεδίου
      
      Η συντήρηση και ανάπτυξη ενός διαδικτυακού τόπου θα διευκολύνει τις επαφές μεταξύ των διασκέψεων του Δικτύου και θα ευνοήσει το διάλογο μεταξύ των κέντρων μελετών για τη μη διάδοση. Τα θεσμικά όργανα της Ένωσης και τα κράτη μέλη θα μπορούν επίσης να αξιοποιήσουν μια ιστοσελίδα αποκλειστικής χρήσης, μέσω της οποίας οι συμμετέχοντες στο Δίκτυο θα είναι σε θέση να ανταλλάσσουν πληροφορίες και ιδέες και να δημοσιεύουν τις μελέτες τους σχετικά με τη μη διάδοση ΟΜΚ και των φορέων τους καθώς και σχετικά με ζητήματα συμβατικών όπλων, συμπεριλαμβανομένων των SALW. Το σχέδιο θα παρέχει δυνατότητα παρακολούθησης των εκδηλώσεων σε απευθείας σύνδεση και θα προβάλει την ευρωπαϊκή έρευνα. Θα συμβάλει στην αποτελεσματική διάδοση των ερευνητικών αποτελεσμάτων τόσο μεταξύ της κοινότητας των κέντρων μελετών όσο και στους κυβερνητικούς κύκλους. Αυτό θα οδηγήσει σε καλύτερη προβλεπτική ικανότητα και γνώση των απειλών που συνδέονται με τη διάδοση ΟΜΚ και των φορέων τους, καθώς και με τα συμβατικά όπλα, συμπεριλαμβανομένης της παράνομης διακίνησης και της υπέρμετρης συσσώρευσης SALW και των πυρομαχικών τους.
      3.10.2.   Αποτελέσματα του σχεδίου
      
      
                  —
               
               
                  Διαχείριση μιας πλατφόρμας όπου τα κέντρα μελετών για τη μη διάδοση θα μπορούν να ανταλλάσσουν συνεχώς τις ανεξάρτητες απόψεις και αναλύσεις τους σχετικά με ζητήματα διάδοσης ΟΜΚ και συμβατικών όπλων, συμπεριλαμβανομένων των SALW,
               
            
                  —
               
               
                  Επέκταση, διαχείριση και επικαιροποίηση του υφιστάμενου δικτύου ανεξάρτητων κέντρων μελετών,
               
            
                  —
               
               
                  Προώθηση καλύτερης κατανόησης των στρατηγικών της ΕΕ για τη μη διάδοση ΟΜΚ και για τα SALW εντός της κοινωνίας των πολιτών, και εξασφάλιση λειτουργίας διεπαφής μεταξύ της ΕΕ και του δικτύου κέντρων μελετών,
               
            
                  —
               
               
                  Μόνιμη και δωρεάν καταφόρτωση εγγράφων από τις συνεδριάσεις του Δικτύου, αλλά και από άλλα ανεξάρτητα κέντρα μελετών που μπορεί να επιθυμούν να γνωστοποιήσουν τα αποτελέσματα των ερευνών τους δωρεάν,
               
            
                  —
               
               
                  Ενίσχυση της ευαισθητοποίησης και των γνώσεων των θεσμικών οργάνων της Ένωσης, των κρατών μελών, της κοινωνίας των πολιτών και τρίτων χωρών, σχετικά με τις απειλές που συνδέονται με τα συμβατικά όπλα, τα ΟΜΚ και τους φορείς τους, δίνοντάς τους τη δυνατότητα καλύτερης πρόληψης.
               
            3.10.3.   Περιγραφή του σχεδίου
      
      
                  —
               
               
                  Θα μπορούσε να αναπτυχθεί η χρήση ενός τεχνολογικού πρότυπου δικτύου κοινωνικών επαφών, εφόσον αυτό είναι εφικτό και ενδεδειγμένο, που να επιτρέπει την ενεργό επικοινωνία και ανταλλαγή πληροφοριών σε απευθείας σύνδεση μεταξύ των συμμετεχόντων στο Δίκτυο, εντός οικείου περιβάλλοντος.
               
            
                  —
               
               
                  Η Κοινοπραξία, επιφορτισμένη με το σχέδιο, θα είναι υπεύθυνη για την υποδοχή, το σχεδιασμό και την τεχνική συντήρηση της ιστοσελίδας.
               
            
                  —
               
               
                  Οι πολιτικές της Ένωσης για ζητήματα διάδοσης ΟΜΚ και συμβατικών όπλων, συμπεριλαμβανομένων των SALW, θα συνοδεύονται και θα υποστηρίζονται από την κατάλληλη τεκμηρίωση σε τακτική βάση.
               
            
                  —
               
               
                  Οι δημοσιεύσεις της Κοινοπραξίας θα προωθούνται και θα υποστηρίζονται από ειδικά ιστορικά αρχεία.
               
            
                  —
               
               
                  Θα προωθούνται και θα αναμεταδίδονται στο διαδικτυακό τόπο οι διασκέψεις που θα οργανώνει η Κοινοπραξία (έγγραφα αναφοράς, ημερήσια διάταξη, παρουσιάσεις, βιντεοσκόπηση ανοικτών συνεδριάσεων κατά περίπτωση).
               
            
                  —
               
               
                  Το πρόγραμμα e-learning της Κοινοπραξίας θα διατίθεται μέσω του διαδικτυακού τόπου. Θα πρέπει να αναπτυχθεί ένα εσωτερικό δίκτυο πρόσβασης ειδικά για τα μέλη του Δικτύου και τους υπαλλήλους της Ένωσης (ολοκληρωμένο εργαλείο για το πρόγραμμα e-learning).
               
            
                  —
               
               
                  Θα δημοσιεύονται ειδικές σελίδες ανά δίμηνο για επίκαιρα θέματα συναφή με τη διάδοση ΟΜΚ και των συμβατικών όπλων, συμπεριλαμβανομένων των SALW.
               
            4.   Διάρκεια
      
      Η συνολική εκτιμώμενη διάρκεια υλοποίησης των σχεδίων είναι 42 μήνες.
      5.   Δικαιούχοι
      
      5.1.   Άμεσοι δικαιούχοι
      
      Τα προτεινόμενα σχέδια εξυπηρετούν στους σκοπούς της ΚΕΠΠΑ και συμβάλλουν στην επίτευξη των στρατηγικών στόχων που θέτουν οι στρατηγικές της ΕΕ για τη μη διάδοση ΟΜΚ και για τα SALW.
      5.2.   Έμμεσοι δικαιούχοι
      
      Έμμεσοι δικαιούχοι των σχεδίων είναι:
      
                  α)
               
               
                  ανεξάρτητα κέντρα μελετών και πανεπιστημιακοί από την Ένωση και από τρίτες χώρες, με ειδικότητα σε ζητήματα μη διάδοσης, αφοπλισμού και συμβατικών όπλων, συμπεριλαμβανομένων των SALW,
               
            
                  β)
               
               
                  ιδρύματα της Ένωσης, συμπεριλαμβανομένων εκπαιδευτικών ιδρυμάτων, σπουδαστών και άλλων αποδεκτών του προγράμματος e-learning,
               
            
                  γ)
               
               
                  κράτη μέλη της ΕΕ,
               
            
                  δ)
               
               
                  τρίτες χώρες.
               
            6.   Συμμετέχοντες από τρίτες χώρες
      
      Τα σχέδια θα χρηματοδοτούνται πλήρως από την παρούσα απόφαση. Οι εμπειρογνώμονες του Δικτύου μπορούν να θεωρούνται τρίτοι συμμετέχοντες. Θα εργάζονται σύμφωνα με τους κανονισμούς που εφαρμόζονται σε αυτούς
      7.   Διευθύνουσα επιτροπή
      
      Η διευθύνουσα επιτροπή αυτού του σχεδίου θα απαρτίζεται από εκπροσώπους του ΥΕ και έναν εκπρόσωπο του φορέα υλοποίησης που αναφέρεται στην παράγραφο 8 του παρόντος παραρτήματος. Η διευθύνουσα επιτροπή θα εξετάζει την εφαρμογή της παρούσας απόφασης τακτικά, και τουλάχιστον ανά έτος, μεταξύ άλλων με τη χρήση ηλεκτρονικών μέσων επικοινωνίας.
      8.   Φορέας υλοποίησης
      
      Η τεχνική υλοποίηση της παρούσας απόφασης θα ανατεθεί στην Κοινοπραξία, η οποία θα εκτελεί τα καθήκοντά της υπό τον έλεγχο του ΥΕ. Κατά τη διεξαγωγή των δραστηριοτήτων της, η Κοινοπραξία θα συνεργάζεται με τον ΥΕ, τα κράτη μέλη, άλλα συμβαλλόμενα μέρη και διεθνείς οργανισμούς, κατά περίπτωση.